Madinga pinta rankinė vasarai – tai lyg vasaros vizitinė kortelė. Kad ir kokią pintą rankinę vasarai pasirinksite – niekada nesuklysite. Tačiau visuomet galite vadovautis keliais patarimais. Rankinę rinkitės pagal savo gyvenimo būdą ir stilių. Jei su savimi nešiojatės daug daiktų, rinkitės didesnio dydžio pintą rankinę. Jei esate minimalistės – net ir mažytis pintas rankinukas suteiks vasariško boho stiliaus jūsų įvaizdžiui. Taip pat apsvarstykite ir pinto krepšio spalvą: juodas ir natūralios vytelių ar popieriaus spalvos krepšys labiausiai derės prie kasdienės aprangos, tačiau jei mėgstate išraiškingesnes rankines, jums patiks odos detalėmis dekoruotas pintas krepšys ar krepšys su spalvotos medžiagos pamušalu ir užrašais.